stanford-oval/wikipedia huggingface dataset:
אנדריי ולדימירוביץ' פאנין
ביוגרפיה > קריירת משחק

פאנין היה ידוע היטב בזכות תפקידו בסדרת הלהיט הבלשית "קאמנסקאיה". בשנת 2000, לוהק לתפקידים ראשיים בסרטו של ואלרי אחאדוב "אל תפגע בנשים" ובסרטו של פאבל לונגין "החתונה", כן כיכב במותחן הפעולה "24 שעות", בבימויו של אלכסנדר ארטנסיאן. הוא זכה בפרס השחקן הטוב ביותר בפסטיבל הסרטים גולדן ראם על חלקו בסרט "החתונה". הופעת המסך הראשונה שלו הייתה בסרט "דרך הישא", אך דווקא הופעותיו בסרט "אמא, אל תבכי" של הבמאי מקסים פז'מסקי והסרט "אמא" של דניס יבסטיינייב הם שהביאו לשחקן את הפרסום הגדול.
לפני שזכה להיות מלוהק למיטב סרטי הקולנוע בארצו, הוא היה שחקן במה בתיאטרון מינוסינסקי, שם עבד לאחר שסיים את לימודיו במכון התרבות בקמרובו. אף על פי שתכנן בתחילה ללמוד בבית ספר קולינרי, פאנין המשיך לקדם את השכלתו בתחום המשחק והוא סיים במוסקבה את לימודיו במסגרת התיאטרון האומנותי MKhAT ב-1991 והחל לעבוד בתיאטרון זה עם אשתו, נטליה רוגוז'ינה. עבודתו הבימתית כוללת הופעות ב"שלוש אחיות", "האביר האומלל", "נישואין", "מספר קטלני" והפקה פרטית בשם "החורף". פאנין השתתף לעיתים קרובות בהפקות של אולג טבקוב.
ביוגרפיה > חיים אישיים

פאנין התגורר במוסקבה, רוסיה עם אשתו, נטליה רוגוז'קינה. הוא נמצא ללא רוח חיים בדירתו ב-7 במרץ 2013, שרוע על הרצפה עם פציעת ראש. עד היום לא ידועה סיבת מותו וההשערה כי היא החליק ונפל על ראשו, אך יש טוענים שנפצע במהלך שוד שהשתבש בדירתו.
פילמוגרפיה נבחרת

1998 - אמא, אל תבכי (Мама, не горюй) בתור מלח
1999/2011 - קאמנסקאיה (Каменская) בתור סטאסוב
2000 - החתונה (Свадьба) בתור גרקושה
2001 - רעלים או ההיסטוריה העולמית של הרעלות (Яды, или Всемирная история отравлений) בתור צ'זארה בורג'ה
2002 - הבריגדה (Бригада) בתור ולדימיר קוברין
2003 - החליפה (Шик) בתור בוטיה
2004 - פרש בשם מוות (Всадник по имени Смерть) בתור בוריס סבינקוב
2005 - בלוף של אדם מת (Жмурки) כאדריכל
2005 - אמא, אל תבכי 2 בתור מלח
2005 - אגרוף הצללים (Бой с тенью) בתור ולאייב
2007 - אגרוף הצללים 2: הנקמה (Бой с тенью 2: Реванш) בתור ולאייב
2007 - החטא ועונשו (Преступление и наказание) בתפקיד פורפיר פטרוביץ'.
2007 - נכדו של הקוסמונאוט (גם ביים) בתפקיד טוליאן טיטוב
2008 - נשקי אותי שלא לציטוט - בעלה של דמות ראשית
2010 - קנדהאר (Кандагар) בתפקיד אלכסנדר גוטוב
2010 - שמש בוגדנית 2 (Утомлённые солнцем 2) בתפקיד קראבץ
2011 - דור P בתור קוליה
2011 - אגרוף הצללים 3: הסיבוב האחרון (Бой с тенью 3D: Последний раунд) בתור ולאייב
2011 - ויסוצקי. תודה שאני חי (Высоцкий. Спасибо, что живой) כד"ר אנטולי נפדוב
2012 - הפריצה (Отрыв) בתפקיד איגור גרומל
2012 - גאולה (Ископление) בתור פיודור
2012 - אורדה (Орда) כחאן טיני בג
2013 - שרלוק הולמס (Шерлок Холмс) כד"ר ווטסון
2014 - סוקולוב (Гетеры майора Соколова) בתפקיד אנדריי סוקולוב
הערות שוליים

↑  "Actor Andrei Panin Found Dead With Head Injury". themoscowtimes.com. 8 במרץ 2013. נבדק ב-27 במאי 2015. {{cite news}}:  (עזרה)
↑  "Лауреаты Национальной кинематографической премии «НИКА» за 2003 год". אורכב מ-המקור ב-2013-03-09. נבדק ב-2013-03-07.
↑  Актер Андрей Панин стал лауреатом «Ники» посмертно (02.04.2013)
↑  Андрея Панина наградили премией «Ника» посмертно (02.04.2013)
↑  Andrei Panin Biography (1962-2013)
| --- | --- |
בקרת זהויות :  NLI: 987007401552905171  PLWABN: 9810683847705606  BnF: cb142136072 (data)  GND: 143922386  ISNI: 0000 0001 1886 338X  LCCN: no2004095708  LNB: 000304256  NKC: xx0188057  SUDOC: 069068658  VIAF: 51407132   WorldCat (עם VIAF): 51407132
אנדרה למוליה

| --- | --- |
אין תמונה חופשית
 לידה:  4 באוגוסט 1997 (בן 27) ריו דה ז'ניירו, ברזיל
 שם לידה:  אנדרה למוגליה אגרה גומס
 מדינה:  ברזיל
 תקופת הפעילות:  מ-2016
 עיסוק:  שחקן
 פרופיל ב-IMDb
 
אנדרה למוגליה אגרה גומס (בפורטוגזית: André Lamoglia Agra Gomes; נולד ב-4 באוגוסט 1997) הוא שחקן ברזילאי, אשר זכה להצלחה עולמית בזכות השתתפותו בסדרה "אליטה".
ביוגרפיה וקריירה

אנדרה למוליה נולד ב-4 באוגוסט 1997, בריו דה ז'ניירו שבברזיל. הוא גילה שהוא רוצה להיות שחקן בזכות אחיו הגדול, ויקטור למוגליה, שעובד בעולם המשחק גם כן. "התבקשתי להתלוות לאחי, ושם התעוררה לי הכמיהה והעניין לעסוק בעולם המשחק. ביקשתי מהוריי שיכניסו אותי לקורס תיאטרון". בשנת 2015, הוא השיק ערוץ יוטיוב בשם "Sem Moderação" ביחד עם מרסלו דוקה, אם כי היה לו רק פרסום אחד והוא לא זכה לתפוצה רחבה. בהמשך לכך, ניסה לשתף פעולה עם חברות אינטרנט שונות במטרה להגדיל את הפרסום שלו.
את הופעת הבכורה שלו עשה כשגילם את התפקיד הראשי של הנסיך בהצגה "סינדרלה", מאת חוסה וילקר, בתיאטרון איפנמה בברזיל, ביחד עם השחקנית אנה ריטה צ'רקיירה. בשנת 2016, הוא עשה את שיתוף הפעולה הראשון שלו בטלוויזיה הברזילאית, השתתף בשלושה מתוך חמשת הפרקים של העונה השנייה של הסדרה "סודות הצדק", כשגילם את תומאס פאצ'ה, אחד משלושת הילדים המתבגרים של הורים גרושים. ב-2017 הוא קיבל את תפקידו הגדול הראשון בטלוויזיה, כאשר כיכב בסדרת הטלוויזיה הברזילאית המקורית של ערוץ דיסני, "חואקס", שם גילם את רפאל סנטוס מוריירה, שבורח מקורס הקיץ שכפה עליו אביו. על הופעתו, קיבל בשנת 2019 מועמדות בקטגוריית "השחקן הטוב ביותר – זכר", במהלך טקס הפרסים של ניק שאירע בברזיל (טקס מקביל של פרסי בחירת הילדים של ניקלודיאון). תפקיד ראשי זה גם אפשר לו להשתתף במספר סדרות טלוויזיה נוספות במהלך אותה השנה. הוא השתתף בסדרות כמו "1 נגד כולם" (גילם את חברו של זביו בפרק הרביעי של העונה השנייה של הסדרה, בשם "Pais e Filhos"), "בלשי הבניין הכחול" (גילם את בוריס בפרק הראשון של העונה התשיעית של הסדרה, בשם "Adéus Bóris") ו"רוק סטורי". הוא גם הצטרף לצוות השחקנים של הסרטים De Novo, Não‏ (2018) ו-Eu Sou Mais Eu‏ (2019).
בשנת 2020, הצטרף לעונה השנייה של הסדרה "ביה", שם גילם את לואן, חבר ילדות של טיאגו (רנר פרייטס), שמגיע לביקור מברזיל וממשיך להתארח במעונות קונסט. באותה השנה, השתתף בווידאו קליפ לשיר "Unforgettable" בביצוע הזמרת ג'וליה בי, בתפקיד מושא אהבתה. בשנת 2021 נודע על כך שהוא יהיה חלק מצוות השחקנים הראשי של "אליטה" אשר שודרה בנטפליקס (גילם את איוון קרוואלו). העונה שודרה לראשונה ב-8 באפריל 2022.
פרויקטים פילנתרופיים

באפריל 2019, הוא השתתף מטעם ערוץ דיסני בקמפיין העולמי של נשיונל ג'יאוגרפיק (המכונה Nat Geo Run) שנערך בבואנוס איירס, ארגנטינה.
בהמשך להצטרפותו לפרויקט, פורסם שהוא השתתף במירוץ שנערך במסגרת הקמפיין.
פילמוגרפיה > טלוויזיה

| שנה | שם | תפקיד | הערות | מקור |
| --- | --- | --- | --- | --- |
| 2016 | "סודות הצדק" | תומאס פאצ'ה | דמות משנה |  |
| 2019–2017 | "חואקס" | רפאל סנטוס מוריירה | דמות ראשית |  |
| 2017 | "1 נגד כולם" | חבר של זביו | השתתפות |  |
| 2017 | "בלשי הבניין הכחול" | בוריס | השתתפות |  |
| 2017 | "רוק סטורי" | ילד במסיבה | השתתפות |  |
| 2020 | "ביה" | לואן | צוות שחקנים ראשי (עונה 2) |  |
| 2021 | "ביה: עולם הפוך" | לואן | צוות שחקנים ראשי (פרק מיוחד) |  |
| 2022 | "אליטה" | איוון קרוואלו | צוות שחקנים ראשי (עונה 5) |  |
| 2024 | דם ומים (אנ') | איוון קרוואלו | 3 פרקים |  |
פילמוגרפיה > קולנוע

| שנה | שם | תפקיד | מקור |
| --- | --- | --- | --- |
| 2019 | De Novo, Não | דמות משנה |  |
| 2020 | Eu Sou Mais Eu | ויטור |  |
| 2020 | El traidor | פיליפ |  |
פילמוגרפיה > וידאו קליפים

| שנה | שם | תפקיד | אמנ/ית | מקור |
| --- | --- | --- | --- | --- |
| 2020 | "Inolvidable" | מושא אהבתה של ג'וליה בי | ג'וליה בי |  |
הערות שוליים

1 2 3  André Lamoglia, IMDb
↑  Diego Martín, IMDb
↑  Victor Lamoglia, IMDb
↑  Leticia Annes, #NaMira: André Lamoglia é galã da TV e logo mais estreará nas telonas, Febre Teen, ‏2018-08-30 (ב־Brazilian Portuguese)
↑  תוצאות חיפוש תמונות ב-Google עבור https://i0.wp.com/garotasnerds.com/wp-content/uploads/2015/09/tim.png?fit=390%2C321&ssl=1, באתר www.google.com
↑  Cinderela de José Wilker uma peça felomenal em Angra - Encene-se!, web.archive.org, ‏2019-04-04
↑  Cinderela, de José Wilker, tem sessões esgotadas em Teresópolis – Teatro em Cena, web.archive.org, ‏2019-04-26
1 2  Segredos de Justiça: marido encontra perfil virtual da mulher e quer terminar, Segredos de Justiça, ‏2017-06-04 (ב־Brazilian Portuguese)
↑  ‘Segredos de justiça’ volta com Nívea Maria suprindo desejos sexuais pela internet, Extra Online (ב־Brazilian Portuguese)
1 2  «Conocé a los personajes de JUACAS, la nueva serie brasileña de Disney Channel»
↑  «Marina Ruy Barbosa e mais famosos brilham no Meus Prêmios Nick»
↑  One Against All (TV Series 2016– ) - IMDb, נבדק ב-2022-04-22
↑  André Lamoglia é o gato do novo filme da Kéfera, "De Novo Não". Conheça!, www.purebreak.com.br (בברטונית)
↑  André Lamoglia é galã da TV e logo mais estreará nas telonas – Na Mira – By A Febre (באנגלית אמריקאית)
↑  Te anticipamos la nueva temporada de BiaLunateen, Lunateen (בספרדית)
↑  TV TEENS (ב־Brazilian Portuguese)
↑  Por Fran Gómez, ¿Quién es André Lamoglia, el nuevo fichaje de 'Élite' (Netflix) para su quinta temporada?, Men's Health, ‏2022-03-14 (ב־European Spanish)
↑  ElPais, André Lamoglia, un exchico Disney habla de su incorporación a la serie "Elite" de Netflix, Diario EL PAIS Uruguay (ב־)
↑  NOTICIAS EL COMERCIO PERÚ, Elite online temporada 5 estreno y cómo ver gratis la serie en Netflix l series y películas gratis online en la plataforma streaming | Estreno Elite 5 | reparto | personajes | Aron Piper | Samuel | Polo | Ester Expósito | Itzán Escamilla | México | MX | España | ES | lbposting | TVMAS, El Comercio Perú, ‏2022-04-08 (בספרדית)
1 2  Guía KMZero, Nat Geo Run convocó a más de 6000 corredores en Buenos Aires, GuiaKmZero (בספרדית)
↑  1 Contra Todos, 2016-06-20, נבדק ב-2022-04-22
↑  Detetives do Prédio Azul, 2012-06-15, נבדק ב-2022-04-22
↑  Rock Story, 2016-11-09, נבדק ב-2022-04-22
↑  Bia, 2019-06-24, נבדק ב-2022-04-22
↑  Bia: Un mundo al revés, 2021-02-19, נבדק ב-2022-04-22
↑  Élite, 2018-10-05, נבדק ב-2022-04-22
↑  Eu Sou Mais Eu, 2019-01-15, נבדק ב-2022-04-22
↑  Il traditore, 2020-05-12, נבדק ב-2022-04-22
↑  Giulia Be - inolvidable (video), נבדק ב-2022-04-22
אנשי האדמירל

אנשי האדמירל (באנגלית: Admiral's Men) הייתה להקת תיאטרון בתקופה האליזבתנית. הלהקה כונתה בתחילת דרכה "אנשי לורד האו" על שמו של מממן הקבוצה צ'ארלס האוורד, וכאשר האוורד הפך בשנת 1585 למפקד הצי הבריטי - הלורד אדמירל הראשי שינתה הלהקה את שמה על מנת לאזכר את תארו של פטרונם. כינויים נוספים, מאוחרים יותר, של הלהקה היו: אנשי נוטינגהאם, אנשי הנסיך הנקרי וכן אנשי אלקטור פלאטינייט.
השחקן הראשי שבלהקה היה אדוארד אלין ומנהל הלהקה היה פיליפ הנסלו. הלהקה הופיע בעיקר בתיאטרון הוורד במחזותיו של כריסטופר מארלו - "טאמבורליין" ו"דוקטור פאוסטוס", וכן במחזות של ג'ורג' צ'פמן וויליאם הוטון.
הלהקה התחרתה בלהקת אנשי הלורד צ'מברלין אשר הציגה מחזות של ויליאם שייקספיר ועם פרישתו של אלין ב-1603 החלה דעיכתה של הלהקה, אשר פורקה לבסוף בשנת 1631.
אתלפלדה, מלכת מרסיה

| --- | --- |

 לידה:  870
 פטירה:  12 ביוני 918 (בגיל 48 בערך) ממלכת מרסיה טאמוורת' (אנ'), ממלכת מרסיה 
 מדינה:  ממלכת וסקס, ממלכת מרסיה 
 מקום קבורה:  הממלכה המאוחדת גלוסטר, הממלכה המאוחדת
 בן או בת זוג:  אתלרד השני, מלך מרסיה (886–?) 
 
אתלפלדה (באנגלית עתיקה: Æthelflæd, ‏869–918) הייתה שליטת מרסיה מ-911 ועד מותה.
ביוגרפיה

אתלפלדה הייתה בתו הבכירה של אלפרד הגדול, מלך אנגליה. היא נישאה ב-886 לאתלרד, רוזן מרסיה, ונולדה להם בת בשם אלפווין.
ב-911, לאחר מות בעלה, זכתה אתלפלדה בתואר "גבירת המרסיאנים". תואר זה לא היה ריק מתוכן; אתלפלדה נודעה כמצביאה ואסטרטגית מוכשרת. במשך חמש שנים שלטה אתלפלדה בסטאפורד, ותחת שלטונה התבסס האופי האנגלי של סטפורדשייר. בשנותיה האחרונות שלטה במרסיה יחד עם בתה אלפווין.
אתלפלדה מתה ב-918, ונקברה בגלוסטר. ירש אותה אחיה אדוארד הזקן, מלך אנגליה.
אן צוקמוטו

| --- | --- |
אין תמונה חופשית
 לידה:  6 ביולי 1952 (בת 72) לוס אנג'לס, קליפורניה, ארצות הברית 
 ענף מדעי:  ביולוגיה של תאי גזע 
 מקום לימודים:  אוניברסיטת קליפורניה בסן דייגו  אוניברסיטת קליפורניה בלוס אנג'לס 
 מוסדות:  אוניברסיטת קליפורניה בסן פרנסיסקו 
 
אן צוקומוטו-ויסמן (באנגלית: Ann Tsukamoto-Weissman; נולדה ב-6 ביולי 1952, בלוס אנג'לס, קליפורניה) היא חוקרת וממציאה אמריקאית בתחום תאי הגזע. צקומוטו מחזיקה ב-12 פטנטים הקשורים לתאי גזע המטופויטיים אנושיים, לתאי גזע בלבלב ולתאי גזע עצביים אנושיים. נוסף על כך, פיתחה צקומוטו שיטה חדשנית לבידוד תאי גזע המטופויטיים, ובשנת 1990 קיבלו צוקמוטו ועמיתיה פטנט על הטכניקה הזו.
ביוגרפיה

צוקמוטו הייתה סטודנטית לתואר ראשון באוניברסיטת קליפורניה בסן דייגו. היא קיבלה את תואר הדוקטורט במיקרוביולוגיה ואימונולוגיה באוניברסיטת קליפורניה בלוס אנג'לס, ועשתה מחקר פוסט-דוקטורט יחד עם זוכה פרס נובל, הרולד ורמוס, באוניברסיטת קליפורניה בסן פרנסיסקו. מחקר הפוסט-דוקטורט שביצעו ד"ר צוקמוטו וד"ר ורמוס עסק בגן "wnt-1". גן זה התגלה מאוחר יותר כגן חשוב במסלול ההתחדשות העצמית של תאי הגזע) ובפיתוח מודל מהונדס לסרטן השד.
צוקמוטו עבדה בחברת הביוטכנולוגיה " SyStemix" בין השנים 1989–1997, שם גילתה את תא הגזע יוצר הדם האנושי (תא הגזע המטופויטי האנושי hHSC) ועסקה בבידודו יחד עם עמיתיה.
בתחילת שנות ה-90, צוקמוטו ועמיתיה, יוקו אייהארה, צ'ארלס באום, ואירווינג וייסמן, ביצעו פריצת דרך במחקר הסרטן, כאשר בודדו תאי גזע המטופויטיים, כלומר בודדו את תאי הגזע ההמטופויטיים ממח העצם, על מנת לגדל אותם לשימושים שונים. כתוצאה מכך הם קיבלו פטנט בשנת 1990, על טכניקת בידוד תאי הגזע ההמטופויטיים האנושיים שהמציאו. נוסף על כך, קיבלו עוד מספר פטנטים בנושא.
צוקמוטו שיחקה תפקיד מוביל בהשקת המסמך הקליני של תא הגזע ההמטופויטי. תוכניתה הוכיחה כי hHSC המבודד מהדם של חולי סרטן היה ללא סרטן, והוא הצליח להתחלק ולחדש את מערכת יצירת תאי הדם של החולים לאחר כימותרפיה מיאליית.
בפברואר 1998 צוקמוטו הצטרפה לחברת הביוטכנולוגיה "StemCells Inc " ומילאה בה תפקידים שונים: ב-2008 שימשה כסגנית נשיאה בכירה למחקר ופיתוח בחברה. לאחר מכן ב-2013 קיבלה את תפקיד סגנית הנשיאה הבכירה לפיתוח בריתות מדעיות ואסטרטגיות, והייתה אחראית על פיתוח בריתות החברה עם מוסדות מחקר, קרנות מחלות, תאגידים, וסוכנויות ממשלתיות.
במהלך עבודתה בחברה פיקחה על בידוד ויישום תאי גזע עצביים אנושיים ותאי גזע מהכבד האנושי למחלות שונות.StemCells Inc נסגרה באוגוסט 2016 בעקבות קשיים בפיתוח טיפול בתאים בחברת ביוטכנולוגיה קטנה. במהלך שהותה בחברה, הובילה צוקמוטו את הצוות המדעי שגילה ובידד את תא הגזע המרכז-עצבי האנושי (HuCNS-SC), ובידד את אוכלוסיות תאי הכבד והלבלב האנושיים, הבעלות תכונות דומות לתכונות תאי הגזע. בזכות גילוי ובידוד תא הגזע המטופויטי, תא הגזע המרכז- עצבי ותאי הכבד והלבלב, הצוות של צוקמוטו תרם רבות ושינה את דרך המחקר הקליני של התפתחות תאי הגזע האנושיים בכל שלושת מרכיבי מערכת העצבים המרכזית (מוח, חוט שדרה ועיניים). לפני כן, היו תאוריות רבות על השימושים של תאי הגזע השונים לטיפול במחלות שונות, אך חוקרים לא הצליחו ליישם את השימושים בעקבות חוסר היכולת לבודד את תאי הגזע השונים.
בזכות הגילויים של צוקמוטו, חקר תאי הגזע התקדם, והשתלות מח עצם משמשות מאז לטיפול באנשים עם מחלות מסכנות חיים כמו סרטן הדם ומחלות כמו מחלת משאדו-ז'וזף ואנמיה. השתלות תאי הגזע ההמטופויטיים מסייעות לחולי סרטן הדם לייצר תאי דם חדשים, לאחר החשיפה לטיפולי הכימותרפיה שהורגים תאי דם ותאי גזע ההמטופויטיים. בתאי הגזע נעשה שימוש גם ברפואה רגנרטיבית, כדי לסייע ליצירת רקמות, ואף לעזור לטיפול באנשים הסובלים ממחלות לב כרוניות. חוקרים מאמינים כי תאי הגזע יכולים למלא תפקיד בטיפול במחלות אחרות, וביניהן סוכרת מסוג 1, מחלת אלצהיימר, פגיעות בעמוד השדרה ודלקת מפרקים שגרונית.
הערות שוליים

↑  Weissman, I., How one thing led to another, Annual Review of Immunology, 2020
1 2 3 4  Ann Tsukamoto Inventions, Patents and Patent Applications, Justia Patents Search. (n.d.)., ‏December 01, 2020
1 2 3 4 5  Engineering National Academies of Sciences, Health and Medicine Division, Board on Health Sciences Policy, Forum on Regenerative Medicine, Speaker Biographical Sketches, National Academies Press (US), 2017-03-15. (באנגלית)
1 2 3 4  Calos, M., BIOS 206 Brief Speaker Biographies., Stanford University, 2014
1 2  Eggenhofer, E., Luk, F., Dahlke, M. H., and Hoogduijn, M. J., The life and fate of mesenchymal stem cells., Front. Immunol, 19 May 2014
1 2  StemCells, Inc., 2013 8-K form, ‏2013
↑  Blood stem cells: the pioneers of stem cell research, Eurostemcell., ‏018, May 2
| --- | --- |
בקרת זהויות :  LCCN: n88653842  VIAF: 68050087   WorldCat (עם VIAF): 68050087 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אן צוקמוטו".
אנדרה למייר

| --- | --- |

 לידה:  30 ביולי 1875 פריז, צרפת (הרפובליקה הצרפתית השלישית 
 פטירה:  11 באוגוסט 1956 (בגיל 81) לה ברנרי-אן-רס, לואר-אטלנטיק, צרפת, הרפובליקה הצרפתית הרביעית 
 שם לידה:  André Alfred Lemierre 
 ענף מדעי:  בקטריולוגיה
 עיסוק:  רפואה, מחלות זיהומיות
 מקום לימודים:  אוניברסיטת פריז
 מוסדות:  בית החולים קלוד ברנא   בית החולים בישא
 פרסים והוקרה:  לגיון הכבוד 
 תרומות עיקריות
 תסמונת למייר
 
אנדרה אלפרד למייר (בצרפתית: André Alfred Lemierre;‏ 30 ביולי 1875 – 11 באוגוסט 1956) היה רופא בקטריולוג צרפתי. נודע במיוחד עקב התסמונת הנושאת את שמו – תסמונת למייר.
ביוגרפיה

למייר נולד בפריז בשנת 1875 כבנם הבכור מבין שני ילדים של אלבר למייר ושל אנרייט לבית פרה (Feret). הוא למד רפואה באוניברסיטת פריז. הוסמך כרופא בשנת 1896 והשלים את התמחותו כרופא בקטריולוג ב 1900. ב-1904 עשה דוקטורט.
בשנת 1912 פעל למייר כרופא בכיר בבתי החולים של פריז. ב-1926 הוסמך לפרופסור מומחה לבקטריולוגיה ומחלות זיהומיות. הצטיין במחקריו בתחום אלחי הדם, טיפוס הבהרות, זיהומי דרכי המרה והשתן, מחלות הכליות ועוד.
בשנת 1936, בעת שעבד כבקטריולוג בבית החולים "קלוד ברנאר" בפריז, עשה הבחנה מבדלת ל 20 מקרים (18 מהם קטלניים) של זיהום של וריד הצוואר הפנימי. זהו מצב נדיר שבמהלכו עלול הזיהום להתפשט אל מאחורי השקדים ולגרום לדלקת ולזיהום בווריד הצוואר הפנימי, מה שעלול לגרום גם לאלח דם. הוא כינה אותה "אלח דם אנאירובי בתר דלקת שקדים", והיא נודעה בהמשך כ תסמונת למייר. - דלקת שקדים וגרון עם החיידק Fusobacterium necrophorum שהביא לידי פקקת דלקתית של הווריד הצווארי.
ב-1940 כנשיא האקדמיה הצרפתית לרפואה נאלץ לקבל, על אף התנגדותו, את סילוקם של עמיתיו היהודים מהאקדמיה, בהתאם לחוקי הגזע הנאציים.
למייר כיהן כחבר בוועד הרפואי המחתרתי של הרזיסטאנס יחד עם גבריאל רישה, תרז ברטאן-פונטן, ויקטור וו, פרנסואה לרמיט, קלוביס ונסאן, פול מיליה, רובר דברה, תאופיל אלאז'ואנין, לואי-ז'וסטן בזנסון, רובר מונו, ברנאר לאפה, ואחרים.
ביוני 1942 בתור סגן יושב ראש ארגון הרופאים של בתי החולים, יחד עם היושב ראש, הפרופסור רנה לריש, פנה למייר לנציבות לעניינים יהודיים כדי להשיג פטור מנשיאת הטלאי הצהוב עבור אלמנתו של הפרופסור פרנאן וידאל (מת ב-1929). בקשתם נדחתה.
למייר היה חבר באקדמיה הלאומית הצרפתית לרפואה. ניהל את הסדרה "Pratique medico-chirurgicale".
למייר נפטר בשנת 1956 בלה ברנרי-אן-רס. במחוז לואר-אטלנטיק.
ביוגרפיה > חייו הפרטיים

בשנת 1909 התחתן עם ז'אן לבית רישלו. (Richelot). נולדו להם שלושה ילדים - ז'קלין, (נשואה לנפרולוג והפעיל הפוליטי פול איסמר מיליה (Paul Usmar Milliez)), ז'אק ואלפרד.
פרסים ואותות הוקרה

צלב המלחמה 1914–1918
לגיון הכבוד הצרפתי בדרגת קצין גדול
1933 – חבר באקדמיה הצרפתית לרפואה
1940 – נשיא האקדמיה הצרפתית לרפואה
חבר האקדמיה המלכותית לרפואה של בלגיה
הנצחה

תסמונת שתיאר ב-1936 נושאת את שמו
שדרה ברובע העשרים של פריז נושאת את שמו – Avenue du Professeur Lemierre
פרסומים

1904 – L'ensemencement du sang pendant la vie: procédé d'investigation clinique
1911 – Le Rôle du chlorure de sodium dans les oedèmes provoqués par le bicarbonate de soude à dose massive / Cotoni, (עם פרנאן וידאל)
Septicémie à "Bacillus fragilis", par MM. Lemierre, 1929 - יחד עם A.Guy, Maurice Rudolf
. "On certain septicaemias due to anaerobic organisms. Lancet. 227 (5874): 1936 701–703. doi:10.1016/S0140-6736(00)57035-4
1934 – שיעורים קליניים למחלות זיהומיות – Maladies infectieuses: leçons cliniques
לקריאה נוספת

Michael R. Jaff, Christopher J. White: Vascular disease: diagnostic and therapeutic approaches. Cardiotext Publ, Minneapolis 2011, ISBN 978-1-935395-16-4
2010 Eur J Pediatr doi: 10.1007/s00431-009-1135-5 Apr;169(4):411-4.
הערות שוליים

1 2 3  /pierfit?lang=fr&n=lemierre&oc=0&p=andre האתר הגניאלוגי genanet
↑  הוועד הרפואי של הרזיסטאנס
↑  האתר "הטלאי הצהוב" בצרפתית
| --- | --- |
בקרת זהויות :  BnF: cb10504760s (data)  GND: 1265890722  ISNI: 0000 0001 2137 1298  LCCN: n2019188891  Léonore: 229088  NKC: nlk20040148240  NTA: 070920540  SUDOC: 070546177  VIAF: 66457529   WorldCat (עם VIAF): 66457529 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנדרה למייר".
אן פריו

| --- | --- |

 לידה:  6 במאי 1960 (בת 64) הרובע השנים-עשר של פריז, צרפת 
 מדינה:  צרפת 
 תקופת הפעילות:  מ-1977 
 מקום לימודים:  קור פלורן 
 בן או בת זוג:  ז'אן מישל ז'אר (12 במאי 2005–נובמבר 2010)   אלן דלון (1981–1986) 
 צאצאים:  ג'ולייט בסון 
 פרסים והוקרה:  קצינה במסדר ההצטיינות הלאומי (15 במאי 2015)  אביר במסדר ההצטיינות הלאומי 
 פרופיל ב-IMDb
 
אן פריו (בצרפתית:  Anne Parillaud; נולדה ב-6 במאי 1960) היא שחקנית קולנוע צרפתייה. זוכת פרס סזאר על הופעתה במותחן הפעולה הצרפתי "ניקיטה".
ביוגרפיה

פריו נולדה בפריז. ב-1989 התגלתה לראשונה לצידם של גדולי שחקני איטליה מרצ'לו מסטרויאני ומאסימו טרואיזי בסרט "מה השעה?"(אנ').
התפרסמה בצרפת ובעולם בשנת 1990 במותחן הפעולה של לוק בסון "ניקיטה", בו שיחקה בתור הרוצחת השכירה ניקיטה, בתפקיד עליו זכתה בפרס סזאר.
לאחר הצלחתה בצרפת נסעה פריו לנסות את מזלה בתעשייה ההוליוודית.
ב-1992 שיחקה בסרט הערפדים "בלאדי מרי" בתור הערפדית המודרנית מרי.
ב-1998 שיחקה בדרמה התקופתית המבוססת על המיתוס "האיש במסכת הברזל" בתפקיד הדוכסית אן מאוסטריה.
ב-2004 השתתפה בסרטו של עמוס גיתאי "הארץ המובטחת".
לפריו בת מנישואיה הקצרים לבמאי והמפיק לוק בסון ושני בנים ממערכת היחסים שלה עם המפיק מארק אלן.
הייתה נשואה במשך חמש שנים למלחין הצרפתי ז'אן מישל ז'אר.
פילמוגרפיה

מלון חופשה (1978)
מה השעה? (1989)
ניקיטה (1990)
בלאדי מרי (1992)
מפת הלב האנושי (1993)
שבוע ימים של טירוף חושים (1994)
הגורל בכוכבים (1995)
נערה מתה (1996)
האיש במסכת הברזל (1998)
תמונה מנופצת (1998)
אחד על 4 (1999)
סקס זה קומדיה (2002)
הארץ המובטחת (2010)
הגברת האחרונה (2007)
התעלול שבסדין (2010)
חובו של היום ללילה (2012)
אנדרה לאזאר באיומי

| --- | --- |
אין תמונה חופשית
 לידה:  19 באוגוסט 1914 ביהרנאג'באיום, הונגריה 
 פטירה:  17 במאי 1987 (בגיל 72) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות פרקשרטי בבודפשט 
 מקום לימודים:  אוניברסיטת דברצן 
 שפות היצירה:  הונגרית, צרפתית 
 
אנדרה לאזאר באיומי (במקור אנדראש איבאן לאזאר, André Lazar ביצירותיו בצרפתית, בהונגרית: Bajomi Lázár Endre; ביהרנאג'באיום, 19 באוגוסט 1914 – בודפשט, 17 במאי 1987), היה סופר יהודי-הונגרי, מתרגם ספרותי, עורך, היסטוריון ספרותי.
קורות חיים

אנדרה לאזאר נולד במשפחה יהודית כבנם של אדולף לאזאר ושל אתלקה קרדוש. הוא סיים עם תעודת הוראה באוניברסיטת דברצן. לאזאר חי בפריז במשך 16 שנים בין השנים 1934–1950. הוא אחד מטובי המומחים ההונגרים של ספרות ותרבות צרפתית עד היום. הוא תרגם עשרות רומנים צרפתיים להונגרית, כולל ספריו של בוריס ויאן. לאזאר הפך לעובד בעיתוני המהגרים ההונגריים השמאלניים בצרפת. בעיתונים ההונגריים בצרפת פרסם בשם Ferenc Dávid ובכתבי עת מקומיים הצרפתיים תחת השם Endre Bajomi. הוא עבד עבור כתבי העת Korunk ו-Új Hang בפריז, ובשנת 1938 הפך לעורך של Szabad Szó בפריז. בין השנים 1945–1947 היה העורך של Droit et Liberté ושל Republique Hongroise. בין השנים 1947–1949 היה סגן ראש לשכת העיתונות ההונגרית בפריז, ואז - לאחר התפטרותו של פרנץ פייטה בספטמבר 1949 - עמד בראש הלישכה. הוא חזר להונגריה ב-1952 ועבד במחלקת העיתונות של משרד החוץ עד 1953. לאחר מכן בין 1953 לבין 1954 היה העורך והמגיה של הוצאת הספרים Szépirodalmi Könyvkiadó, ומ-1955 של הוצאות הספרים Új Magyar Könyvkiadó ו-Europa Könyvkiadó, עד 1977. הוא היה עמית בכיר ב"לקסיקון הספרות העולמי".
עבודתו

במרכז פעילות הכתיבה שלו עמד טיפוח מסורת יחסי התרבות ההונגרית-צרפתית. הוא עיבד באופן שיטתי את ההיסטוריה של מערכות יחסים אלה עד למאה ה-14 לאחור. הוא הקדיש סדרה של ספרים לדמויות הגדולות של חיי האינטלקטואלים הצרפתיים.